Ferdinand von Zeppelin
<s>Ferdinand Adolf Heinrich August Graf von Zeppelin  (također poznat i kao Ferdinand Graf von Zeppelin , Graf Zeppelin) (Konstanz,  8. srpnja 1838. - Berlin, 8. ožujka 1917.) bio je njemački general i kasnije proizvođač zrakoplova.</s><s>Osnivač je  tvrtke za izradu zračnih brodova Zeppelin.</s>

<s>Privatni život
Ferdinand je bio potomak plemićke obitelji koja datira iz 1400. godine iz Mecklenburg-Primorja.</s><s>Zepelin, istoimeno rodno naselje obitelji (napisana na njemačkom jeziku s jednim "p") je mala zajednica izvan grada Bützow.</s>

<s>Ferdinand je bio sin administrativnog službenika i ministra Württemberga Friedricha Wilhelma Karal Jeronima Graf von Zeppelina (1807.-1886.) i njegove supruge Amelie Francoise Pauline (rođene Macaire d'Hogguer) (1816.-1852.).</s><s>Djetinjstvo je proveo sa svojom sestrom i bratom u obiteljskom dvorcu Girsberg u blizini Constancea, gdje je bio obrazovan od strane privatnih rezidentnih nastavnika i gdje je živio do svoje smrti.</s><s>Oženio se u Berlinu 7. kolovoza 1869. za Isabella Freiin von Wolff iz kuće Alt-Schwanenburg (Livonia) s kojom je imao kćer Helene (Hella) von Zeppelin (1879.-1967.)</s>

<s>Ferdinandov nećak barun Max von Gemmingen, koji je volontirao na početku Prvog svjetskog rata, nakon što je prošlost vojnu obvezu postaje časnik za osoblje na vojnom cepelinu LZ 12 Sachsen.</s>

<s>Vojna karijera
U 1853. grof Zeppelin napustio je tehnološko veleučilište u Stuttgartu a 1855. postao je kadet u vojnoj školi u Ludwigsburgu nakon čega karijeru nastavlja kao vojni časnik u vojsci Württemberga.</s>

<s>Do 1858.</s><s>Zeppelin je bio poručnik u vojsci Württemberga.</s><s>Te godine odlazi na studij znanosti, inženjeringa i kemije u Tübingen.</s><s>Studij mu 1859. godine prekida pruska mobilizacija za Austrijsko-sardinijski rat kada je bio pozvan u pruski inženjerijski zbor u Ulmu .</s>

<s>U 1863.</s><s>Zeppelin sudjeluje kao promatrač za trupe unionističke Vojske Potomac u Američkom građanskom ratu protiv Konfederacije, a kasnije je sudjelovao u ruskoj ekspediciji zajedno s indijancima na izvor rijeke Mississippi kada je i imao svoj prvi uspon s (privezanim) balonom Johna Steinera .</s>

<s>U 1865.</s><s>Zeppelin je imenovan pobočnikom kralja Württemberga i kao glavni časnik stožera sudjelovao je u Austro-pruskom ratu 1866. godine.</s><s>Bio je odlikovan Viteškim križem (Ritterkreuz) reda za istaknutu službu Württemberga.</s><s>U Francusko-pruskom ratu 1870.-1871. njegovo izviđanje iza neprijateljskih linija proslavilo ga je među Nijemcima.</s>

<s>Od 1882. do 1885.</s><s>Zeppelin je bio zapovjednik 19. lake konjice (Uhlans) u Ulmu a na kraju tog razdoblja bio je izaslanik Württemberga u Berlinu.</s>

<s>U 1890. njegova je uloga kao zapovjednika bila kritizirana što je dovelo do pada kraljevske milosti te se iako s titulom generalpukovnika, morao povući iz vojske Württemberga.</s>

<s>Zračni brodovi</s>

<s>Ferdinand von Zeppelin služio je kao dobrovoljac u vojsci Unije za vrijeme Američkog građanskog rata.</s><s>Tijekom "Kampanje poluotok" posjetio je balonski kamp američkog zrakoplovca i izumitelja Professora T. S. C. Lowea.</s><s>Lowe je znatiželjnog von Zeppelina poslao u drugi kamp u kojem je njemački zrakoplovac John Steiner mogao biti od veće pomoći.</s><s>Zeppelin je svoj prvi uspon u balonu napravio u Saint Paulu, Minnesota.</s><s>Kasnije je izjavio kako je to bio poticaj njegovim kasnijim eksperimentima u aeronautici.</s><s>U 1869. von Zeppelin se vraća u Ameriku kako bi od iskusnijeg profesora Lowea stekao što veće znanje o balonima.</s>

<s>Nakon povrataka u Njemačku, von Zeppelin je aktivno služio u Austrijsko-pruskom ratu 1866. i u francusko-pruskom ratu 1870.</s><s>Od 1880. godine nadalje, Zeppelin je bio zaokupljen idejom upravljivih balona.</s><s>Već 1874. imao je izrađen cjelokupni sustav gradnje te je kralju Württemberga napisao pismo u kojem se navodi kako Njemačka zaostaje za Francuskom i kako su samo veliki zračni brodovi praktični za vojnu uporabu .</s>

<s>Nakon izlaska iz vojske 1891. godine s 52 godine, Zeppelin se u potpunosti posvetio zračnim brodovima.</s><s>Unajmio je inženjera Theodora Grossa da napravi testove mogućih materijala kao i odabir motora koji bi bili učinkoviti i imali dobar odnos snage i težine.</s><s>Također je testirao propelere te je nastojao od dobavljača nabaviti što više vodika velike čistoće .</s><s>Zeppelin je bio toliko uvjeren u svoje ideje da je u lipnju 1891. tajniku kralja Württemberga pismeno najavio početak izgradnje zračnog broda.</s><s>Ubrzo nakon toga zatražio je i pregled od načelnika Glavnog stožera pruske vojske.</s><s>Sutradan je Zeppelin ipak odustao, nakon što je uočio kako je otpor zraka podcijenjen i kako najbolji motori tog vremena ne bi postigli dovoljnu brzinu .</s>

<s>Kad je čuo kako je Hans Rudolf Bartsch von Sigsfeld izradio lakše i snažnije motore Zeppelin ponovo nastavlja s radom, no ti su se podatci ubrzo pokazali previše optimistični.</s><s>Nakon toga Zeppelin je pozvao svog pobornika Maxa von Duttenhofera da pritisne proizvođača motora, tvrtku Daimler-Motoren-Gesellschaft za izradu učinkovitijeg motora kako bi napokon prestali zaostajati za Francuzima .</s><s>Nakon duttenhoferovog prijetećeg pisma Grossu o povlačenju potpore, Zeppelin smjenjuje Grossa, navodeći ga kao prepreku na njegovom daljnjem putu .</s>

<s>Unatoč spomenutim teškoćama zeppelinova tvrtka je preradila njegovu ideju: kruta aluminijska oplata prekrivena s tkaninom, više odvojenih unutarnjih spremnika za plin svaki s dovoljno prostora za širenje, modularni okviri koji omogućuju dodavanje sekcija i plinskih stanica, kontrole upravljanja, motore u gondolama čvrsto priključenim za konstrukciju.</s><s>Nakon objavljivanja ideje u 1892. godini Zeppelin je angažirao inženjera Theodora Kobera koji je započeo testiranja i daljnja poboljšanja dizajna.</s><s>Godine 1893.</s><s>Zeppelin šalje koberove detaljne nacrte Pruskom cepelin servisu.</s><s>Odbor servisa pregledao je nacrte u 1894. godini a u lipnju 1895. preporučuje odobravanje minimalnih sredstva.</s><s>U srpnju je dizajn ipak odbačen .</s><s>Ipak, mjesec dana kasnije, u kolovozu 1895.</s><s>Zeppelin dobiva patent za Koberov dizajn, opisao kao "zračni brod-vlak" (njem.: Lenkbarer Luftfahrzug mit mehreren hintereinanderen angeordneten Tragkörpern.)</s>

<s>U ranim 1896-im u Udruzi njemačkih inženjera Zeppelin drži predavanje o dizajnu upravljivog cepelina.</s><s>Oduševljeni predavanjem udruga inicira javni poziv za financijsku potporu što je Zeppelina dovelo do prvog kontakta s njemačkim poduzetnikom Carlom Bergom, proizvođačem legura aluminija koje je Zeppelin testirao.</s><s>U svibnju 1898., zajedno s Philippom Holzmannom, Daimlerom, Max von Eythom, Carl von Lindeom i Friedrich Voithom Zeppelin formira dioničko društvo Gesellschaft zur Förderung der Luftschiffart.</s><s>Zeppelin je uložio 441 000 maraka, više od polovice ukupnog kapitala.</s><s>Tada započinje i stvarna konstrukcija iz koje je nastao prvi uspješan kruti cepelin Zeppelin LZ1.</s>

<s>Teoriju kako je cepelin nastao na  patentu i dizajnu zračnog broda Davida Schwarza iz 1897. godine, odbacio je Eckener 1938. navodeći kako je Zeppelinov dizajn "radikalno drugačiji" i u veličini i konstrukciji od Schwarzovog.</s>

<s>2. srpnja 1900.</s><s>Zeppelin je iznad Bodenskog jezera u blizini Friedrichshafena napravio prvi let s LZ-1.</s><s>Cepelin se uzdigao sa zemlje i ostao u zraku 20 minuta ali je pri slijetanju uništen.</s><s>Tijekom 1906. izvršena su dva uspješna leta pri brzini od 48 km/h, a 1907. postignuta je brzina od 58 km/h. Kako su letovi postali sve više i više uspješni, raslo je javno oduševljenje što je omogućilo nastavak razvoja letjelice.</s><s>Druga je inačica njegovog cepelina u cijelosti financirana od donacija i lutrije.</s><s>Konačni financijski proboj desio se jedino nakon pada Zeppelina LZ4 1908. u Echterdingenu.</s><s>Udes je potaknuo javni interes u razvoj zračnih brodova.</s><s>Nakon kampanje prikupljanja sredstava fond se podigao na 6,5 milijuna njemačkih maraka a novac se iskoristio za stvaranje tvrtke Luftschiffbau-Zeppelin GmbH.</s>

<s>Iste godine vojna uprava kupila je LZ-3 te ga koristila preimenovanog u Z1.</s><s>Počevši u 1909., cepelini su također korišteni u civilnom zrakoplovstvu.</s><s>Do 1914.</s><s>Njemačka zrakoplovna udruga (Deutsche Luftschiffahrtsgesellschaft ili DELAG) prevezla je 37.250 osoba na više od 1.600 letova bez incidenta.</s><s>Tako je u roku od nekoliko kratkih godina cepelin revolucija počela stvarati doba zračnog prijevoza.</s>

<s>Nasljedstvo
Grof Zeppelin umro je 1917. godine prije kraja Prvog svjetskog rata i nije svjedočio privremenom odustajanju od projekta zbog Versajskog mirovnog ugovora ili ponovnog oživljavanja cepelina pod vodstvom njegovog nasljednika Huga Eckenera.</s><s>Njegovo ime nosili su nosač zrakoplova iz Drugog svjetskog rata Graf Zeppelin, dva kruta cepelina, blizanci Hindenburga LZ 127 Graf Zeppelin i LZ 130 Graf Zeppelin II.</s>

<s>Ime britanske rock skupine Led Zeppelin također je izvedeno iz imena zračnog broda a Zeppelinova unuka, grofica Eva von Zeppelin zaprijetila je kako će tužiti Led Zeppelin za ilegalno korištenje njihovog prezimena .</s>

<s>Svoju kolekciju minerala poklonio je muzeju u Konstanzi (Rosgartenmuseum) 1874. godine.</s>

<s>Izvori</s>

<s>Njemački izumitelji
Njemački generali
Kolekcionari minerala</s>

